
ЕУРАЗИЯЛЫҚ ЭКОНОМИКАЛЫҚ КОМИССИЯ

АЛҚА

ШЕШІМ
2021 жылғы «17» тамыз                    № 101                             Мәскеу қаласы

Кеден одағы Комиссиясының 2011 жылғы 9 желтоқсандағы 

№ 877 шешіміне өзгеріс енгізу туралы 
2014 жылғы 29 мамырдағы Еуразиялық экономикалық одақ туралы шарттың 52-бабының 2-тармағына, Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 2 қосымшаның 11-тармағына сәйкес сәйкес Еуразиялық экономикалық комиссия Алқасы шешті: 

1.Кеден одағы Комиссиясының 2011 жылғы 9 желтоқсандағы «Кеден одағының «Доңғалақты көлік құралдарының қауіпсіздігі туралы» техникалық регламентін қабылдау туралы» № 877 шешімі мынадай мазмұндағы 3.2.5-тармақшамен толықтырылсын:
«3.2.5. Еуразиялық экономикалық одақтың кедендік аумағында  әзірленген және оларға қатысты  көлік құралының типін мақұлдау (шассиі типін мақұлдау) қолданылатын М1, М2, М3, N1, N2 және N3 санатындағы (қауіпті жүктерді тасымалдауға арналған көлік құралдарын және  балаларды тасуға арналған арнаулы көлік құралдарын қоспағанда) көлік құралдарын  шұғыл жедел қызметтің құрылғысымен немесе жүйесімен жарақтамауға қоса алғанда 2021 жылғы 31 желтоқсанға дейін жол беріледі.
Көлік құралдарын (шассиін)  әзірлеуші 2022 жылғы 30 маусымға дейін көрсетілген көлік құралдарын (шассиін)  шұғыл жедел қызметтің құрылғысымен немесе жүйесімен қосымша жарақтауға тиіс.
Осы Шешім күшіне енген күннен бастап  2021 жылғы 31 желтоқсанға дейін шұғыл жедел қызметтің құрылғысымен немесе жүйесімен жарақтандырылмай айналысқа  шығарылған осындай көлік құралдарын өткізу тұтынушыларды көлік құралын (шассиін)  шұғыл жедел қызметтің құрылғысымен немесе жүйесімен қосымша жарақтау қажеттігі туралы  міндетті  хабардар еткен және көлік құралының электрондық паспортында (көлік құралы шассиінің электрондық паспортында) тиісті ақпаратты көрсеткен жағдайда жүзеге асырылады.

Осы Шешімнің орындалуын  бақылауды Еуразиялық  экономикалық одаққа мүше мемлекеттердің уәкілетті органдары мүше мемлекеттердің заңнамасына сәйкес қамтамасыз етеді.».

2. Кеден одағы Комиссиясының 2011 жылғы 9 желтоқсандағы № 877 шешімінің 3.2.5-тармақшасына сәйкес шұғыл жедел қызметтің құрылғысымен немесе жүйесімен жарақтандырылмай айналысқа шығарылған көлік құралдарына (көлік құралдарының шассиіне) арналған  көлік құралдарының электрондық паспорттарында (көлік құралдары шассиінің электрондық паспорттарында)   «Қосымша ақпарат» бөлімінің «Өзге ақпарат» кіші бөлімінде  негіз ретінде осы Шешімнің деректемелері көрсетіледі деп белгіленсін. 
3.Осы Шешім ресми жарияланған күнінен бастап күнтізбелік 30 күн өткен соң күшіне енеді және 2021 жылғы 17 тамыздан бастап туындайтын құқықтық қатынастарда қолданылады.
Еуразиялық экономикалық комиссия

          Алқасының Төрағасы                                                          М.Мясникович
